## Pravilnik o uvjetima koje moraju ispunjavati pravne osobe za ovjeravanje mjerila koja se upotrebljavaju za ispitivanje električnih instalacija

### NN 170/2004 (6.12.2004.), Pravilnik o uvjetima koje moraju ispunjavati pravne osobe za ovjeravanje mjerila koja se upotrebljavaju za ispitivanje električnih instalacija

# DrŽav­ni zavod za normizaciju i mjeriteljstvo

2983

Na
temelju članka 41. stavak 4. i članka 46. stavak 2. i 3. Zakona o mjeriteljstvu
(»Narodne novine« broj 163/03), ravnatelj Državnog zavoda za normizaciju i
mjeriteljstvo donosi

## PRAVILNIK

### O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE MJERILA KOJA SE UPOTREBLJAVAJU ZA ISPITIVANJE ELEKTRIČNIH INSTALACIJA

I.
OPĆE ODREDBE

Članak 1.

Ovim se pravilnikom propisuju uvjeti koje moraju ispunjavati
pravne osobe za ovjeravanje mjerila koja se upotrebljavaju za ispitivanje
električnih instalacija (u daljnjem tekstu: mjerila).

Članak 2.

Ovlaštena pravna osoba (u daljnjem tekstu: pravna
osoba), u smislu ovoga pravilnika, može ovjeravati mjerila i voditi evidenciju
ovjerenih mjerila.

II.
UVJETI KOJE MORA ISPUNJAVATI PRAVNA OSOBA

Članak
3.

Pravna
osoba mora ispunjavati uvjete propisane zakonom i zahtjeve koji se odnose na:

1.
stručnu i tehničku osposobljenost

2.
etalone, mjernu i pomoćnu opremu

3.
prostorije za ispitivanje mjerila

4.
radnike

5.
propisanu dokumentaciju.

Članak
4.

Stručna
i tehnička osposobljenost pravne osobe dokazuje se potvrdom nadležnog tijela za
akreditaciju Republike Hrvatske za područje mjerenja koje je predmet
ovlaštenja.

Članak
5.

Pravna
osoba mora imati ove etalone i mjernu opremu:

if !supportEmptyParas endif

|  |  |
| --- | --- |
| Kalibrator istosmjernog napona | 1 mV do 1000 V |
| i struje te izmjeničnog napona | 1 mA do 10 A |
| i struje frekvencija do 1 kHz |  |
| Digitalni multimetar za mjerenje | 0,1 mV do 1000 V |
| istosmjernog napona, struje i | 1 mA do 1 A |
| otpora te izmjeničnog napona i | 0,1 W do 100 M W |
| struje frekvencija do 1 kHz |  |
| Mjerilo istosmjernog napona | (1 do 5) kV |
| Digitalni frekvenciometar | 0 Hz do 10 kHz |
| Mjerilo vremena | 1 ms do 100 s |
| Etalonski otpornici | 0,1 W do 100 M W |

if !supportEmptyParas endif

if !supportEmptyParas endif

Etaloni
koji se upotrebljavaju za ovjeravanje mjerila brzine moraju biti umjereni, a
mjerna oprema mora biti ovjerena ili umjerena.

Članak
6.

Najbolja
mjeriteljska sposobnost etalona i mjerne opreme iz članka 5. ovoga pravilnika
za svaku mjerenu veličinu, i za postupkom ovjeravanja određeno područje,
određena procjenom iznosa doprinosa pojedinih sastavnica mjernih nesigurnosti,
mora biti najmanje 3 puta manja od dopuštene pogreške mjerenja te mjerene
veličine ovjeravanog mjerila.

Članak
7.

Pravna
osoba mora imati pomoćnu opremu prema uputama proizvođača mjerila.

Članak
8.

Pravna
osoba treba biti opremljena s elektroničkim računa­lom (PC) s mogućnošću
povezivanja s bazom podataka Državnog zavoda za normizaciju i mjeriteljstvo (u
daljnjemu tekstu: Zavod).

Članak
9.

Pravna
osoba mora imati prostoriju u kojoj se obavlja ovjeravanje mjerila.

Prostorija
za ovjeravanje mjerila mora biti:

1.
čista, suha i dovoljno prostrana za neometano ovjeravanje mjerila

2.
dovoljno prostrana za smještaj potrebne opreme

3.
zaštićena od izravna sunčeva utjecaja.

Prostorija
za ovjeravanje mjerila mora imati:

1.
namještaj za smještaj mjerila koja se ovjeravaju

2.
namještaj za smještaj mjerila koja su ovjerena

3. dnevnu i odgovarajuću opću
i posebnu električnu rasvjetu

4. mogućnost održavanja i
bilježenja temperature radnog oko­liša u granicama (23 ± 2) 0C i relativne vlažnosti zraka
u granicama od 40 % do 70 %

5. tako izvedena ulazna vrata
da je omogućena kontrola ulaska u tu prostoriju.

U prostoriji za ispitivanje
mjerila brzine i u njezinoj okolici ne smije biti vibracija koje bi mogle
utjecati na točnost mjerenja.

Članak 10.

Pravna osoba mora imati
najmanje dva ovlaštena mjeritelja koji obavljaju poslove ispitivanja i ovjeravanja
mjerila.

Radnici iz stavka 1. ovoga
članka moraju poznavati propise kojima su opisani postupci i metode ovjeravanja
mjerila.

Članak 11.

Pravna osoba mora imati ovu
dokumentaciju:

1. registracijski akt

2. radne knjižice zaposlenih
osoba

3. propise iz područja
ispitivanja i ovjeravanja mjerila

4. naputak proizvođača o
upotrebi etalona, mjerne i pomoćne opreme

5. naputak o održavanju i
praćenju ispravnosti etalona, mjerne i pomoćne opreme

6. o postupcima ispitivanja i
ovjeravanja mjerila, obrasce zahtjeva za ovjeravanje mjerila, izvješća o
ispitivanju mjerila i dr.

7. rješenja o odobrenju tipa
mjerila za mjerila koja se ovjeravaju

8. popis etalona, ispitne
opreme i pribora s tehničkim podacima i podacima o ovjeravanju i/ili
umjeravanju i ovjernicama i/ili potvrdama o umjeravanju.

Članak 12.

Pravna osoba tijekom svoga
rada mora:

1. ovjeravati mjerila koja
imaju valjano rješenje o odobrenju tipa mjerila

2. ovjeravanja obavljati u
skladu s odobrenim postupkom ispitivanja mjerila

3. obavijestiti Zavod o svakoj
promjeni koja bi mogla utjecati na osposobljenost u ispunjavanju uvjeta
propisanih ovim pravil­nikom te upotrebljavati samo etalone, mjernu i pomoćnu
opremu s valjanom ovjernicom ili potvrdom o umjeravanju

4. kvartalno obavješćivati
Zavod o obavljenim ispitivanjima odnosno ovjeravanjima mjerila

5. obavješćivati Zavod o
obavljenim umjeravanjima etalona, odnosno ovjeravanjima mjerne i pomoćne opreme
u roku koji nije duži od 30 dana nakon obavljenog umjeravanja odnosno
ovjeravanja

6. sudjelovati u usporedbenim
mjerenjima na zahtjev Zavoda.

Članak 13.

Pravna osoba mora čuvati
izvješća o ispitivanju na elek­troničkom mediju ili u tiskanom obliku najmanje
tri godine nakon isteka valjanosti ovjere.

III.
PRIJELAZNE I ZAVRŠNE ODREDBE

Članak
14.

Ovlaštenoj
pravnoj osobi koja ispunjava uvjete propisane ovim pravilnikom izdaje se
rješenje o ovlaštenju koje važi 3 (tri) godine od dana njegove pravomoćnosti.

Članak
15.

Nakon
isteka valjanosti rješenja o ovlaštenju, na zahtjev prav­ne osobe, rješenje se može
produžiti na razdoblje od još 3 (tri) godine, ako se utvrdi da pravna osoba i
dalje ispunjava propisane uvjete te ako u skladu sa zakonom, još uvijek,
postoji potreba za ovlašćivanjem pravne osobe za ovjeravanje mjerila.

Članak
16.

Do
ovlašćivanja pravne osobe, u smislu odredaba ovoga pravilnika, poslove
ovlaštene pravne osobe za ovjeravanje mjerila obavljat će pravne osobe koje su
za ovjeravanje ove vrste mjerila bile ovlaštene na temelju Pravilnika o
uvjetima kojima moraju udovoljavati ovlašteni mjeriteljski laboratoriji
(»Narodne novine« broj 40/03).

Članak
17.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/04-07/31
Urbroj: 558-03/7-04-1
Zagreb, 26. studenoga 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 170/2004-2983